Sony Mobile
Za spisak svih proizvoda kompanije Sony Ericsson, pogledajte članak spisak proizvoda kompanije Sony Ericsson Sony Mobile Communications Inc. (ranije Sony Ericsson) je udruženo preduzeće osnovano 2001. godine od strane japanske kompanije za proizvodnju elektronike Sony Corporation, te švedske telekomunikacijske kompanije Ericsson, kako bi zajedno proizvodili mobilne telefone. Kao razlog ovom udruživanju bio je kombinovanje Sonyjeve stručnosti sa elektronikom sa Ericssonovom tehnološkim vodstvom u telekomunikacijskom sektoru. Obe kompanije su prestale proizvoditi vlastite mobilne telefone. Sjedište kompanije nalazi se u Hammersmithu, London, a timovi za istraživanje i razvoj nalaze se u Švedskoj, Japanu, Kini, Njemačkoj, SAD, Indiji, te u Ujedinjenom Kraljevstvu. Dok je Sony Ericsson uživao u jakom rastu, njegov južnokorejski konkurent LG Electronics preuzima primat u Q1 2008. zbog toga što je profit Sony Ericsson-a doživio značajan pad od 43% na €133 miliona, a prodaja je pala za 8% i udio na tržištu pada sa 9.4% na 7.9%, uprkos povlaštenim uslovima, jer se očekuje porast ručnih uređaja od 10% u 2008. - raširen je strah da je Sony Erricson na ivici pada zajedno sa svojim oštrim takmacem, Motorolom. Sony Ericsson ima oko 8.000 zaposlenih širom svijeta. Trenutni predsjednik (od 1. novembra 2008. godine) Hideki Komiyama (小宮山英樹), koji će zamijeniti Milesa Flinta, a potpredsjednik korporacije je Anders Runevad.